Ego, in Dei nomine, David, sacerdos, vuadiator Sigualdi, fratris mei, dono Deo et sanctis apostolis Petro et Paulo, et ad locum Cluniacum, cui preest domnus Mayolus abba, aliquid ex rebus nostris pro anima ipsius. Sunt autem ipse res site in pago Matisconensi, in villa Segia: hoc est pratum qui terminat a mane et a cercio vinea Sancti Petri, a medio die et a sero via publica. Infra istas terminationes, dono unam medietatem ad jam dictum locum. In ipso etiam pago, in villa que dicitur Belplana, quicquid in ipsa villa visus est habere, vircariis, vineis, pratis, terris, silvis, totum ad integrum dono ad supradictum locum, ut faciant rectores ipsius loci de his rebus a die presenti quicquid facere voluerint. Si quis autem (quod absit!) contra hanc donationis cartam aliquam calumpniam movere presumpserit, non valeat vindicare quod repetit, sed iram Dei et apostolorum ejus incurrat, et ne impune transire videatur, cogente judiciaria potestate, auri libras tres persolvat, et hec carta inantea firma et stabilis permaneat, stipulatione subnixa. Actum Cluniaco publice. S. David, qui fieri et firmare rogavit. S. Ramnaldi. S. Gisoni. S. Malvuini. S. Gotefredi. S. Bernardi. S. Adroldi. S. Heldeberti. S. Achardi. S. Freco. S. Livoni. Data mense novembrio, regnante Lothario anno XXXIII. Warnerius scripsit.